****

**VISAGINO SAVIVALDYBĖS TARYBA**

**SPRENDIMAS**

**DĖL ATLYGINIMO DYDŽIO UŽ VISAGINO NEFORMALIOJO VAIKŲ ŠVIETIMO IR FORMALŲJĮ ŠVIETIMĄ PAPILDANČIO UGDYMO MOKYKLŲ IR VISAGINO EDUKACIJŲ CENTRO TEIKIAMĄ NEFORMALŲJĮ VAIKŲ ŠVIETIMĄ**

**IR FORMALŲJĮ ŠVIETIMĄ PAPILDANTĮ UGDYMĄ NUSTATYMO**

2020 m. rugsėjo \_\_\_ d. Nr. TS-\_\_\_\_

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu ir 4 dalimi, 18 straipsnio 1 dalimi, Lietuvos Respublikos švietimo įstatymo 67 straipsnio 5 dalimi, 70 straipsnio 9 dalimi ir Lietuvos Respublikos Vyriausybės 1999 m. gruodžio 31 d. nutarimu Nr. 1526 „Dėl užmokesčio už vaikų papildomą ugdymą“, nusprendžia:

1. Nustatyti atlyginimo dydį už ugdymą Visagino kūrybos ir menų akademijos mokiniams, besimokantiems pagal:

1.1. formalųjį švietimą papildančias dailės, šokio ir teatrinio ugdymo programas – 9,00 Eur pagal vieną programą vienam asmeniui per mėnesį;

1.2. formalųjį švietimą papildančias muzikos ugdymo programas – 13,00 Eur pagal vieną programą vienam asmeniui per mėnesį;

1.3. neformaliojo vaikų švietimo programas (ugdant grupėse nuo 12 ir daugiau mokinių):

1.3.1. būreliuose – 6,00 Eur pagal vieną programą vienam asmeniui per mėnesį;

1.3.2. kursuose – 12,00 Eur pagal vieną programą vienam asmeniui per mėnesį;

1.3.3. klubuose – 3,00 Eur pagal vieną programą vienam asmeniui per mėnesį;

1.4. neformaliojo vaikų švietimo programas (ugdant individualiai ar grupėse iki 11 mokinių): meno mėgėjų, ankstyvojo ir išplėstinio muzikos, teatro ir šokio ugdymo programas – 15,00 Eur pagal vieną programą vienam asmeniui per mėnesį.

2. Nustatyti atlyginimo dydį už ugdymą Visagino sporto ir rekreacijos centro mokiniams, besimokantiems pagal formalųjį švietimą papildančias ir neformaliojo vaikų švietimo programas – 6,00 Eur pagal vieną programą vienam asmeniui per mėnesį.

3. Nustatyti atlyginimo dydį už Visagino edukacijų centro vykdomas neformaliojo vaikų švietimo programas:

3.1. būreliuose – 6,00 Eur pagal vieną programą vienam asmeniui per mėnesį;

3.2. kursuose – 12,00 Eur pagal vieną programą vienam asmeniui per mėnesį;

3.3. klubuose – 3,00 Eur pagal vieną programą vienam asmeniui per mėnesį.

4. Pripažinti netekusiais galios:

4.1. Visagino savivaldybės tarybos 2017 m. gruodžio 28 d. sprendimą Nr. TS-247 „Dėl atlyginimo dydžio už Visagino sporto centre vykdomas formalųjį švietimą papildančio vaikų sportinio ugdymo programas nustatymo“ kartu su visais pakeitimais ir papildymais;

4.2. Visagino savivaldybės tarybos 2018 m. vasario 2 d. sprendimą Nr. TS-7 ,,Dėl atlyginimo dydžio už Visagino kūrybos namuose vykdomas formalųjį švietimą papildančio vaizduojamojo meno, choreografijos ir teatro ugdymo ir neformaliojo vaikų švietimo programas nustatymo“ kartu su visais pakeitimais ir papildymais;

4.3. Visagino savivaldybės tarybos 2018 m. vasario 2 d. sprendimą Nr. TS-9 „Dėl atlyginimo dydžio už Visagino Česlovo Sasnausko menų mokyklos teikiamą formalųjį švietimą papildantį ugdymą ir neformalųjį vaikų švietimą nustatymo“ kartu su visais pakeitimais ir papildymais;

4.4. Visagino savivaldybės tarybos 2018 m. rugpjūčio 29 d. sprendimą Nr. TS-157 „Dėl atlyginimo dydžio už Visagino sporto centro teikiamą neformaliojo vaikų švietimo programą nustatymo“ kartu su visais pakeitimais ir papildymais.

5. Nustatyti, kad šis sprendimas įsigalioja 2020 m. spalio 1 d.

6. Paskelbti šį sprendimą Teisės aktų registre ir Visagino savivaldybės interneto svetainėje.

Savivaldybės meras Erlandas Galaguz